Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 158/14/4401	Komárno, 3.7.2015
EEČ : 2-30-110-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov.

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.4.2014, spisová značka 2 Pv 158/14/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 23. januára 2014 o 13,00 hod. v katastri obce XXXXX - časť XXXXX z lesa, ktorý patrí do lesného pôdneho fondu, na parcele číslo XXXXX, v lesnom poraste číslo XXXXX ktorý obhospodarujú XXXXX, si bez povolenia prisvojil drevo, agátovú mladinu o dĺžke 1,5 metra v celkovom objeme 0,30 metrov kubických, čím poškodenej organizácii XXXXX spôsobil škodu vo výške 6,12 €.

Uznesením prokurátora Okresnej prokuratúry XXXXX zo dňa 7.4.2014, spisová značka 2 Pv 158/14/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením tunajšej prokuratúry sp. zn. 2 Pv 158/14/4401–4 zo 7. apríla 2014 bolo rozhodnuté v zmysle § 216 ods. 1 Trestného poriadku o podmienečnom zastavení trestného stíhania vedeného proti obvinenému XXXXX, nar. XXXXX v XXXXX pre prečin krádeže podľa § 212 ods. 2 písm. d/ Trestného zákona v podstate na tom skutkovom základe, že dňa 23. januára 2014 o 13,00 hod. v katastri obce XXXXX - časť XXXXX z lesa, ktorý patrí do lesného pôdneho fondu, na parcele číslo XXXXX, v lesnom poraste číslo XXXXX, ktorý obhospodarujú XXXXX, si bez povolenia prisvojil drevo, agátovú mladinu o dĺžke 1,5 metra v celkovom objeme 0,30 metrov kubických, čím poškodenej organizácii XXXXX spôsobil škodu vo výške 6,12 €.
	Podľa § 216 ods. 2 Trestného poriadku bola obvinenému stanovená skúšobná doba 12 mesiacov, ktorá začala plynúť dňom právoplatnosti uznesenia 23.4.2014.
	V zmysle § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Skúšobná doba u obvineného XXXXX uplynula dňom 23.04.2015. Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.
	Po uplynutí skúšobnej doby bol zabezpečený odpis z registra trestov, výpis z evidencie priestupkov Okresného úradu XXXXX a bola zabezpečená správa z miesta trvalého bydliska obvineného z obce XXXXX so zameraním na zisťovanie, či sa XXXXX počas skúšobnej doby dopustil priestupku alebo iného protiprávneho konania.
	Z obsahu doručených listín bolo zistené, že v priebehu skúšobnej doby  obvinený viedol riadny život, nedopustil sa žiadneho trestného činu ani priestupku a že negatívne poznatky o ňom nie sú evidované ani v mieste jeho bydliska. Možno teda konštatovať, že obvinený viedol riadny život počas celej skúšobnej doby.
	Vzhľadom na to, že u obvineného boli splnené zákonné  podmienky vyslovenia, že sa v skúšobnej dobe podmienečného zastavenia trestného stíhania osvedčil, rozhodla som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor